google/wiki40b huggingface dataset:
Pakatan 90/Hijau

Pakatan '90/Hijau atau Bündnis '90/Die Grünen (pendek: Grüne) ialah sebuah parti politik di Jerman yang wujud hasil penggabungan dua parti - Parti Hijau yang mewakili pergerakan sosial di Jerman Barat dan Pakatan '90 yang mewakili pergerakan hak-hak awam dari Jerman Timur - pada tahun 1993. Parti ini mewarisi pergerakan sosial setempat yang tumbuh dengan banyaknya sekitar tahun 1970-an. Pada Januari 1980, dengan kehadiran 1,000 perwakilan daripada pergerakan-pergerakan sosial peringkat akar umbi, parti ini dengan rasmi memulakan kegiatannya sebagai Die Grünen di konvensyen yang pertama di Karlsruhe. Parti ini merupakan salah satu parti hijau tertua dan yang paling berjaya setakat ini di kalangan parti-parti hijau di seluruh dunia. Parti ini adalah sebahagian daripada kerajaan campuran yang memerintah Jerman di antara tahun 1998 dan 2005.

Pemilih

Syarikat penganalisa politik Infratest dimap dalam kajian mereka mendapati bahawa golongan berpendapatan tinggi (iaitu € 2000.00 sebulan dan ke atas) adalah lebih cenderung untuk mengundi parti ini manakala sokongan daripada golongan berpendapatan rendah adalah yang paling kurang diperolehi oleh parti ini. Kajian yang sama turut mendapati bahawa parti ini menerima undi yang sangat sedikit daripada pengundi-pengundi yang menganggur dan golongan pekerja, manakala golongan perniagaan lebih cenderung untuk menyokong parti ini dan juga Parti Demokratik Bebas (FDP). Dari segi umur, parti ini menerima lebih banyak undi daripada pengundi-pengundi yang berumur sekitar 24-42 tahun berbanding kumpulan umur yang lain dan generasi muda lebih cenderung menyokong mereka daripada generasi tua.
Parti ini menerima kebanyakan undi mereka daripada kawasan pilihanraya di perbandaran berbanding luar bandar, kecuali sesetengah kawasan pedalaman yang mempunyai isu-isu alam sekitar tempatan yang penting, seperti perlombongan atau penghasilan sisa-sisa radioaktif. Bandaraya-bandaraya seperti Bonn, Cologne, Stuttgart, Berlin, Hamburg, Frankfurt dan Munich mempunyai peratusan pengundi-pengundi parti ini yang tertinggi di seluruh Jerman. Bandar-bandar kecil seperti Freiburg, Tubingen, Constance, Oldenburg, Heidelberg and Gottingen, yang memiliki universiti-universiti lama dan agak besar, kesemuanya merekodkan sokongan tinggi untuk parti ini di dalam pilihan raya. Walau bagaimanapun, parti ini menerima sokongan yang agak sedikit di negeri-negeri bekas Jerman Timur.
Belmonte de Miranda

Belmonte de Miranda merupakan sebuah kawasan perbandaran yang terletak di wilayah autonomi Asturias, Sepanyol
Norman Lockyer

Biografi

Lockyer telah dilahirkan di Rugby, Warwickshire. Selepas menjalani persekolahan biasa ditambah dengan perjalanan di Switzerland dan Perancis, beliau telah bekerja selama beberapa tahun sebagai kakitangan awam di Pejabat Perang Britain. Beliau telah menetap di Wimbledon, London Selatan selepas mengahwini Winifred James. Lockyer sangat berminat dalam astronomi amatur dengan minat tertentu tentang Matahari. Beliau akhirnya dilantik sebagai Pengarah Balai Cerap Fizik Suria di Kensington, London.
Pada tahun 1860-an, Lockyer mula berminat dengan spektroskopi elektromagnet sebagai peralatan analitik untuk menetukan komposisi objek-objek samawi. Beliau menjalankan kajiannya daripada rumah barunya di West Hampstead dengan teleskop 6¼ inci yang telah digunakannya di Wimbledon. Pada 1868, satu garis kuning yang menyerlah telah diperhatikan dalam spektrum yang telah diambil berdekatan sisi Matahari. Dengan panjang gelombang sepanjang 588 nm, pendek sedikit daripada apa yang dipanggil garisan "D" natrium, garis spektrum ini tidak dapat dijelaskan oleh mana-mana unsur yang diketahui di Bumi ketika itu, dan oleh itu, Lockyer telah mencadangkan yang garisan kuning ini disebabkan oleh satu unsur suria yang tidak diketahui. Beliau telah menamakan unsur ini helium daripada perkataan Yunani bagi "matahari", "helios". Pemerhatian garisan spektrum kuning baru ini juga telah dilakukan oleh Janssen ketika kejadian gerhana matahari pada 18 Ogos 1868, oleh itu beliau dan Janssen bersama-sama dikenal pasti sebagai penemu unsur helium. Helium di Bumi telah ditemui 10 tahun kemudian oleh William Ramsay. Dalam hasil kerjanya dalam pengenalpastian helium, Lockyer telah bekerjasama dengan ahli kimia terkenal, Edward Frankland.
Rodensia

Saiz dan taburan order

Dari segi jumlah spesies (tetapi tidak semestinya dari segi jumlah organisme (populasi) atau biojisim), rodensia merupakan order mamalia yang terbesar. Terdapat sekitar 2,277 spesies rodensia (Wilson and Reeder, 2005), dengan lebih 40 peratus spesies mamalia yang tergolong dalam order ini. Pencapaian rodensia ini mungkin disebabkan saiznya yang kecil, kitaran pembiakan yang singkat, serta kebolehan menggerogot dan memakan pelbagai jenis makanan. (Lambert, 2000)
Rodensia ditemui dengan bilangan yang bersar di semua benua kecuali Antartika, kebanyakan pulau, dan di semua jenis habitat kecuali lautan. Rodensia merupakan order mamalia beruri selain kelawar (Chiroptera) dan anjing laut yang tiba di Australia tanpa dibawa masuk oleh manusia.

Sifat

Kebanyakan rodensia bersaiz kecil; misalnya, tikus pigmi Afrika yang matang boleh menjadi sekecil 6 cm (2.4 in) panjangnya dan 7 g (0.25 oz) beratnya. Berbeza pula dengan capybara yang boleh mencapai berat 80 kg (180 lb), manakala rodensia terbesar yang dikenali, iaitu Josephoartigasia monesi yang pupus, dianggarkan beratnya sekitar 1,000 kg (2,200 lb), ataupun tidak lebih 1,534 kg (3,382 lb) atau 2,586 kg (5,701 lb).
Rodensia mempunyai dua gigi acip di rahang atas dan bawah. Gigi acip ini tumbuh tanpa henti, oleh itu hendaklah dirapikan dengan menggerogot; maka inilah asal-usul istilah rodensia dari bahasa Latin iaitu rodere (menggerogot). Gigi ini digunakan untuk memotong kayu, menggigit kulit buah-buahan, atau sebagai pertahanan. Giginya mempunyai enamel di luarannya dan dentin yang terdedah di dalamnya, jadi rodensia mengasah gigi sendiri ketika menggerogot. Rodensia tiada gigi taring, tetapi ada ruang di antara gigi acip dan geraham kecil. Hampir kesemua rodensia memakan tumbuhan, khususnya benih, tetapi ada sebilangan kecil jenisnya yang makan serangga atau ikan.
Rodensia adalah penting dalam sebilangan besar ekosistem di dunia, kerana ia membiak begitu kerap, serta berperanan sebagai punca makanan untuk pemangsa, mekanisme sebaran benih, dan juga vektor penyakit. Manusia menggunakan rodensia sebagai sumber bulu, sebagai haiwan belaan, sebagai bahan uji, sebagai sumber makanan, ataupun untuk mengesan periuk api.
Order haiwan bukan rodensia seperti Chiroptera (kelawar), Scandentia (tupai tanah), Soricomorpha (tikus kasturi dan mole), Lagomorpha (arnab dan pika) dan mustelida (wesel dan mink) yang disalah anggap sebagai rodensia.
Mukim Semabok

Pentadbiran

Mukim Semabok merupakan salah sebuah mukim yang terdapat dalam negara Melaka dan juga boleh dikenali dalam dua (2) tempat yang berbeza iaitu Semabok Luar dan Semabok Dalam, dan juga merupakan satu dari mukim yang terletak dalam pentadbiran Daerah Melaka Tengah.
Ambikapur

Demografik 2001

Menurut bancian India pada tahun 2001, Ambikapur memiliki bilangan penduduk seramai 65,999. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Ambikapur memiliki kadar pendidikan (kebolehan membaca) 76%, melebihi kadar purata kebangsaan 59.5%; dengan 56% lelaki dan 44% wanita mampu membaca. 13% dari populasi berusia di bawah 6 tahun. (2001)
Tanjung Kemuning, Tanjung Kemuning

Poskod

Poskod yang digunakan di Tanjung Kemuning adalah 38955. Terdapat 14 buah desa di dalam daerah kecamatan Tanjung Kemuning.
Saint-Palais, Pyrénées-Atlantiques

Saint-Palais merupakan sebuah komun di jabatan Pyrénées-Atlantiques di barat-daya Perancis.
Had laju

Bagaimana had laju ditentukan

Biasanya kerajaan menetapkan suatu piawaian bagi had laju bagi lebuh raya dan jalan raya. Untuk memenuhi keperluan piawaian yang ditetapkan oleh kerajaan, para jurutera trafik merekabentuk jalan raya atau lebuh raya dengan mengkaji pelbagai aspek seperti bentuk muka bumi, jejari selekoh dan sebagainya agar dapat memenuhi piawaian yang ditetapkan. Kelajuan maksimum yang selamat dipandu secara teori pada reka bentuk jalan raya atau lebuh raya dikenali sebagai had laju rekabentuk.
Bagi menetapkan had laju di jalan raya atau lebuh raya tersebut, kerajaan menggunakan Peraturan 85 Peratus, iaitu had laju maksimum ditetapkan pada 85% daripada had laju rekabentuk, misalnya Lebuh Raya Utara Selatan direkabentuk dengan had laju rekabentuk 130 km/j tetapi had laju maksimum yang dibenarkan ialah 110 km/j. Punca utama penggunaan Peraturan 85 Peratus ini adalah kerana taburan tertinggi kenderaan yang selamat dipandu ialah pada 85% daripada had laju rekabentuk tersebut. Kebanyakan negara menggunakan Peraturan 85 Peratus bagi menetapkan had laju termasuklah Malaysia.

Faktor keselamatan

Selain Peraturan 85 Peratus, had laju yang ditetapkan juga mengambil kira kesan tenaga kinetik hasil daripada impak perlanggaran. Sebagai contoh, katakan terdapat 2 kejadian kemalangan jalan raya, satu daripadanya membabitkan 2 buah kereta manakala satu lagi pula melibatkan kereta dengan bas ekspres; dan kesemua kenderaan yang terlibat berlanggar pada kelajuan 90 km/j. Kecederaan serta kemungkinan kematian mangsa apabila berlanggar dengan bas ekspres adalah lebih serius, oleh itu kesan impak daripada perlanggaran dengan kenderaan berat adalah lebih besar daripada perlanggaran dengan kenderaan ringan.
Daripada faktor inilah had laju kenderaan berat ditetapkan pada kelajuan yang lebih rendah daripada had laju asal yang diguna pakai pada kenderaan ringan. Malangnya, kebanyakan kenderaan berat di Malaysia sering mengingkari had laju kenderaan berat yang ditetapkan.

Faktor penggunaan bahan api

Kadar penggunaan bahan api juga mempengaruhi penentuan had laju di jalan raya. Misalnya, suatu ketika dahulu Amerika Syarikat pernah menguatkuasakan had laju maksimum seragam persekutuan 55 bsj (89 km/j) untuk mengurangkan penggunaan bahan api akibat Krisis Tenaga pada dekad 1970-an.

Limitasi

Sungguhpun demikian, had laju utama bagi sesuatu jalan tidak semestinya menggambarkan keadaan kelajuan sebenar yang sesuai pada semua bahagian jalan. Misalnya, Malaysia menetapkan had laju 90 km/j bagi laluan persekutuan dan laluan negeri, tetapi ada kalanya had laju tersebut dianggap terlalu perlahan bagi bahagian jalan yang lurus dan lebar; dan had laju tersebut juga mungkin dianggap terlalu laju dan berbahaya di bahagian jalan yang mempunyai banyak selekoh berbahaya.
Selain itu, pemandu juga tidak dapat memandu laju laju laju sehingga ke paras had laju apabila bahagian jalan mengalami kesesakan jalan raya yang sangat teruk.
Muzium Time Tunnel

Seksyen Orang Asli

Kawasan ini menangkap gaya hidup peranginan orang asli. Alat, perangkap dan kraftangan mereka dipamerkan di lantai dan di dinding.

'Kedai gunting rambut'

'Kedai gunting' dilengkapi dengan cermin, pisau cukur lurus, gunting, semburan rambut, pencukur, pengering rambut, gunting, kurungan dan pelbagai jenis sikat. Dinding dilekatkan dengan poster yang pernah digunakan untuk mempromosikan barbering. Barang pameran "kedai" ini adalah kerusi gunting rambut. Ia berusia lebih daripada 50 tahun.

Sudut Kanak-kanak

Ruang ini dipenuhi dengan papan hitam, pakaian seragam sekolah, perabot, kiraan bantuan dan pelbagai mainan. Berdekatan adalah kabinet yang memaparkan memorabilia seperti pancutan air pancut, pemadam, pengasah pensil, pembaris, buku teks dan lencana sekolah.

‘Kedai kopi’

Menyerupai restoran lama ('kopi tiam'), persediaan ini dilengkapi dengan kaunter pembayaran, meja, cermin, asbak, kotak mancis, penyepit, spitun, cawan kopi dan koleksi minuman ringan. Minuman di sini tidak dijual.

Koleksi & Memorabilia

Senarai koleksi dan memorabilia adalah tidak berkesudahan. Terdapat lebih daripada 4,000 objek yang dipamerkan. Mereka terdiri daripada gramofon keping hingga barang kemas.

Sudut Jim Thompson Corner

Niche ini terletak di tengah-tengah muzium. Ia meliputi kawasan seluas kira-kira 50 kaki persegi. Kebanyakan barang-barang yang dipamerkan adalah kekeliruan Jim Thompson yang hilang dari Cameron Highlands pada hari Ahad, 26 Mac 1967.

Kawasan Dapur

Terletak di sepanjang tebing tingkat kedua unit adalah kawasan dapur. Ini adalah tempat di mana masa hampir tiba. Di sini anda akan menemui campuran dapur minyak tanah, kuali, woks, penumbuh cabai, kayu bakar, peti besi, dapur arang, pengisar daging dan pembawa tiffin.

Kemudahan

Muzium ini mempunyai kafe yang menyajikan hidangan barat dan tempatan. Ia dibuka setiap hari dari pukul 9 pagi hingga 6 petang.

Peristiwa penting

Muzium ini telah dilawati oleh Miss Hong Kong (Cik Edelweiss Cheung), pemenang pertama dan ke-2 (Ms Skye Chan dan Cik Sia Ma) semasa lawatan mereka ke Malaysia pada Ogos 2008. Ketiga-tiga mereka berada di kompleks selama lebih daripada sejam. Lawatan muhibah mereka telah dianjurkan oleh Television Broadcasts Limited, Tourism Malaysia dan Hong Thai Travel Services.
Virologi

Virologi merupakan salah satu cabang daripada bidang biologi, iaitu kajian mengenai kehidupan benda hidup iaitu mengenai haiwan dan tumbuhan.
Virologi merujuk kepada pengkajian mengenai virus, sifat-sifat virus, cara penyebaran, bentuk dan struktur, dan host asal. Virologi berusaha mengenal pasti virus baru yang boleh mengancam manusia seperti SARS dan ebola.
Hohenfels, Konstanz

Hohenfels merupakan sebuah kota terletak di Konstanz, Baden-Württemberg, Jerman.
Kampung Baharu Jerlun

Poskod

Poskod yang digunakan di Kampung Baharu Jerlun, Kuala Kangsar, Perak ialah 33000.
Kuih makmur

Asal

Kuih makmur berasal dari kuih Ma'amoul yang popular di Timur Tengah, berkemungkinan dibawa oleh orang-orang yang mengembara atau menuntut di Timur Tengah dan disesuaikan dengan citarasa dan bahan-bahan tempatan yang lebih mudah diperolehi seperti kacang tanah, berbanding resepi asal yang memerlukan kurma, kacang walnut atau pistachio sebagai inti.
Kuih makmur ini popular di Malaysia dan ada terdapat dijual secara meluas terutama pada musim perayaan. Ia amat lazat, mudah dihasilkan dan harganya juga berpatutan.

Nama

Nama "Makmur" berkemungkinan berasal dari Ma'amoul, sejenis pastri dari Timur Tengah yang mempunyai rupa dan tekstur yang seakan-akan sama. Ianya popular di Syria, Lebanon dan negara-negara Levant lain, terutamanya pada bulan Ramadan.

Penyebaran

Kuih makmur ini adalah popular diseluruh Malaysia dan jualannya amat menggalakkan. Kuih ini ada dijual di mana-mana, tidak perlu ditempah lebih awal. Bagaimanapun penghasilannya adalah bermusim.
Kuih makmur mempunyai rasa yang amat manis dan berlemak dan ia juga mudah lerai dan hancur, dengan itu kurang digemari kerana dianggap menyelekehkan. Selain itu rasanya yang manis itu menyebabkan seseorang yang memakannya merasa melekit pada tekak atau digelar lekat ditekak.

Dalam budaya popular

Kuih makmur kurang diminati dikalangan golongan muda sebagi makanan harian kerana ia merupakan sejenis kuih yang manis. Selain itu ia dianggap mempunyai kandungan kalesterol yang tinggi dengan itu dianggap kurang baik bagi kesihatan. Ia juga melekit pada jari orang yang memakannya, dan mudah lerai menyebabkan seseorang itu terpaksa berhati-hati ketika memakannya, dan perlu membasuh tangan selepas memakannya.
Sekolah Kebangsaan (P) Treacher Methodist

Sejarah

Detik permulaan Sekolah Treacher Methodist pada tahun 1899 ketika Kerajaan Negeri Perak mengelolakan sebuah Sekolah Perempuan yang mengandungi lapan orang murid dalam daftar. Pada tahun 1899 Kerajaan Negeri Perak mula menghadapi kesulitan membiayai sekolah tersebut yang mempunyai bilangan murid seramai dua puluh dua orang . Setelah berkali-kali diadakan perundingan antara Puan William Treacher, isteri Tuan Residen British Negeri Perak dengan Boshop James Thoburn, sekolah ini diserahkan kepada pihak berkuasa Mubaligh Gereja pada 4 Mei 1899.
Puan Mary Carr Curtis, isteri seorang mubaligh Methodist di Pulau Pinang di lantik sebagai Guru Besar yang pertama. Jumlah murid pada tahun 1899 ialah dua puluh lapan orang. Cik Palmer, dari Bangalore menjadi guru pada bulan Oktober tahun 1900. Puan Curtis bersara dalam bulan Julai tahun 1901.
Sebuah asrama telah dibuka pada bulan Februari tahun 1902 yang menampung seramai dua puluh lima orang murid dan guru. Sekolah diberi nama Lady Treachers Girls School – LTGS sempena jasa baik isteri Tuan Residen, Puan Treacher. Pada tahun 1935, Kerajaan Negeri Perak telah memberi peruntukan sebanyak RM30,000. Bangunan-bangunan sekolah telah ditambah dan pengubahsuaian telah dibuat.
Guru Besar tempatan yang pertama, Cik Flora R Knigh telah dilantik pada tahun 1953 sebaik sahaja beliau tamat kursus di Amerika Syarikat . Jumlah murid-murid pada tahun 1954 adalah seramai 1562 orang. Persatuan-persatuan dan Kelab-kelab dikelolakan untuk memupuk bakat dan minat murid-murid. Pada tahun 1957, sekolah dibahagikan kepada dua peringkat, iaitu peringkat rendah dan menengah selaras dengan dasar pelajaran baru SRK (P) Treacher Methodist dan Sekolah Menengah Treacher Methodist di bangunan-bangunan dan tempat yang sama. Oleh kerana bilik-bilik darjah perlu ditambah, pejabat perlu diperbesarkan, kantin diubahsuai maka cadangan dibuat untuk membina bangunan-bangunan berasingan bagi Sekolah Rendah (P) Treacher Methodist. Upacara perletakan batu asas sekolah ini telah dilakukan oleh tuan Bishop R.F. Lundy pada tahun 1968 .
Pada bulan Ogos 1962 sebidang tanah seulas lima ekar dibeli di Jalan Lumba Kuda Lama. Kementerian Pelajaran telah meluluskan wang sebanyak $ 75 000 pada tahun 1966 dan pihak sekolah menengah telah menderma wang sebanyak $ 20 000 untuk membiayai pembinaan ini dan penyelenggaraan Sekolah S.R.K (P) Treacher Methodist ini.
Sekolah ini siap dibina pada tahun 1969, mengandungi 18 buah bilik darjah sebuah pejabat, sebuah klinik pergigian , sebuah bilik rehat guru, serta sebuah kantin. Sekolah S.R. K (P) Treacher Methodist mula digunakan pada tahun 1970. Bangunan ini telah dirasmikan oleh YB Dato’ Haji Abdul Rahman b. Yaakob, iaitu Menteri Pelajaran pada masa itu iaitu pada 13 Februari 1970.
Sampang, Gedang Sari

Poskod

Poskod yang digunakan di Sampang adalah 55863. Terdapat 7 buah desa di dalam daerah kecamatan Gedang Sari.
Kuasa tembakan

Kuasa tembakan adalah keupayaan tentera untuk menghala kekuatan pada pihak musuh. (Jangan terkeliru dengan konsep halaju tembakan, yang menerangkan kitaran mekanisme tembakan dalam sesuatu sistem senjata.) Kuasa tembakan melibatkan pelbagai jenis senjata. Konsep ini secara amnya diajar sebagai salah satu prinsip utama peperangan moden dimana pasukan musuh dimusnahkan atau semangat melawan mereka ditolak oleh penggunaan kuasa yang mencukupi hasil daripada operasi tempur.
Selama berkurun-kurun kuasa tembakan muncul sebagai kuasa ofensif yang digunakan dari jauh, dengan itu melibatkan senjata jarak jauh berbanding dengan pertempuran satu lawan satu. Kuasa tembakan adalah benda yang digunakan untuk menyekat pasukan musuh pada suatu jarak dimana mereka boleh dikalahkan secara total atau melemahkan semangat perjuangan mereka. Di dalam bidang artileri laut, tembakan serentak telah lama digunakan sebagai angka merit kuasa tembakan sesebuah kapal perang.
Cipada, Cisarua

Poskod

Poskod yang digunakan di Cipada adalah 40551. Terdapat buah desa di dalam daerah kecamatan Cisarua.
Dicastillo

Dicastillo merupakan sebuah kawasan perbandaran yang terletak di Sepanyol dalam wilayah Navarre.
Kampung Mata Ayer, Pokok Sena

Poskod

Poskod yang digunakan di Kampung Mata Ayer, Pokok Sena, Kedah ialah 06400.
Bunuyo

Poskod

Poskod yang digunakan di Bunuyo adalah 96265. Terdapat 8 buah desa di dalam daerah kecamatan Paguat.
Rappin

Rappin merupakan sebuah kawasan perbandaran terletak di daerah Vorpommern-Rügen, Mecklenburg-Vorpommern, Jerman.
Las Regueras

Las Regueras merupakan sebuah kawasan perbandaran yang terletak di wilayah autonomi Asturias, Sepanyol
Nanjangud

Demografik 2001

Menurut bancian India pada tahun 2001, Nanjangud memiliki bilangan penduduk seramai 48,220. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Nanjangud memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 55% lelaki dan 45% wanita mampu membaca. 11% dari populasi berusia di bawah 6 tahun. (2001)
El Campillo, Valladolid

El Campillo merupakan sebuah kawasan perbandaran di Sepanyol di Valladolid, di komuniti autonomi Castile dan León.
Pallapatti, Dindigul

Demografik 2001

Menurut bancian India pada tahun 2001, Pallapatti memiliki bilangan penduduk seramai 11,807. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Pallapatti memiliki kadar pendidikan (kebolehan membaca) 61%, melebihi kadar purata kebangsaan 59.5%; dengan 57% lelaki dan 43% wanita mampu membaca. 12% dari populasi berusia di bawah 6 tahun. (2001)
Pulau Pak Amat

Pulau Pak Amat merupakan sebuah mukim di daerah Kemumin, Kota Bharu, Kelantan. Mukim-mukim lain di daerah Kemumin ialah Beting, Pengkalan Chepa, Pulau Panjang, Pulau Belachan, Tebing Tinggi, dan Landak. Terdapat sebanyak 131 mukim kesemuanya di jajahan Kota Bharu.
Mukim 3, Daerah Seberang Perai Utara

Pentadbiran

Mukim 3 merupakan salah sebuah mukim yang terdapat dalam negeri Pulau Pinang, dan juga merupakan satu dari mukim yang terletak dalam pentadbiran Daerah Seberang Perai Utara.
Masjid Al-Iman, Kebun Baru

Latar belakang

Masjid Al-Iman terletak di kedudukan Latitud 2 darjah, 54 minit, 45.1 saat Utara dan Longitud 101 darjah, 29 minit, 20.5 saat Timur. Arah kiblatnya adalah pada 292 darjah, 40minit, 19.7 saat.
Ahmad Bashah Md Hanipah

Rombakan UMNO Kedah

Pada 20 Februari 2011, rombakan UMNO Kedah dilakukan bagi memberi sentuhan baru memperkuatkan parti itu. Ada 15 Bahagian UMNO di Kedah. Rombakan itu melibatkan Norasimah Md Nowar (Ketua Puteri Umno Kedah); Jalinan Rakyat Datuk Maznah Abdul Hamid (Ketua Wanita Umno Kedah);Poster/Gerak Kempen Badrolhisham Hashim (Ketua Pemuda Umno Kedah); Daftar Pemilih Tajuddin Abdullah (Ketua Bahagian Sik); Pengundi Luar Datuk Ahmad Lebai Sudin (Ketua Bahagian Pokok Sena); Agensi dan NGO Datuk Seri Mahdzir Khalid (Ketua Bahagian Padang Terap); Sistem Blog Dato' Ir Nawawi Ahmad (Ketua Bahagian Langkawi); Kursus dan Latihan Ali Yahaya (Ketua Bahagian Sungai Petani); Pembangunan Datuk Mohd Johari Baharom (Ketua Bahagian Kubang Pasu); Kebajikan Datuk Abdul Azeez Abdul Rahim (Ketua Bahagian Baling); Keselamatan Datuk Mohd Shuhaimi Abdullah (Ketua Bahagian Jerai); Polling/Counting Agent Datuk Md Rozai Shafian (Ketua Bahagian Pendang); Pengangkutan Datuk Tajul Urus Mat Zain (Ketua Bahagian Merbok); Makanan Abd Rahman Mahammud (Ketua Bahagian Padang Serai) ; Barong/Pondok Panas Datuk Abu Hasan Sarif (Ketua Bahagian Jerlun); Isu/Risikan Datuk Latt Shariman Abdullah (Ketua Bahagian Kuala Kedah); Tugas-tugas Khas Datuk Abdul Aziz Sheikh Fadzir (Ketua Bahagian Kulim/Bandar Baharu).

Pilihan raya

Beliau menang pilihan raya sejak 1999, 2004, 2008 dan 2013. Pada PRU ke-13 beliau memenangi DUN Bakar Bata dengan menewaskan Mohd Eekmal Ahmad dari PKR dan calon bebas dengan majoriti 895. Nama lama Bakar Bata ialah Alor Merah. Tahun 1999, beliau menang pilihan raya dengan majoriti 2,922 undi. 
Pada Pilihan raya 2004, Ahmad Bashah yang mewakili BN mendapat 11,091 undi. Sementara Dr. Ismail Salleh (PAS) mendapat 5,054 undi sahaja. Majoriti undi 6,037 undi. 
Dalam Pilihan raya 2008, beliau menang bertanding di kawasan DUN Bakar Bata, Sungai Petani, Kedahmdenganendapat 8,232 undi. Sementara  Rohani Bakar dari PKR hanya mendapat 7,874 undi.

Pingat

Sebagai mengiktiraf sumbangan beliau, beliau telah dianugerahkan Pingat Jasa Kebaktian(1985), Pingat Pangkuan Negara(1986), Bintang Kebaktian Masyarakat(1990), Ahli Mahkota Kedah(1994), Setia DiRaja Kedah(1996), Kesatria Mangku Negara(1997).

Kehidupan peribadi

Beliau menetap di Taman Rakyat Mergong, 05150 Alor Setar, Kedah.